Diari Oficial de la Generalitat Valenciana


Sumari del DOGV 9105, del 11-06-2021 (2021/6398)

RESOLUCIÓ de 31 de maig de 2021, de la Universitat d'Alacant, per la qual es convoca concurs d'accés a places de cossos de funcionaris docents universitaris pel sistema promoció interna.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9105

Data del DOGV
:   11-06-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/6398


Data del document
:   31-05-2021

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 31 de maig de 2021, de la Universitat d'Alacant, per la qual es convoca concurs d'accés a places de cossos de funcionaris docents universitaris pel sistema promoció interna. [2021/6398]  
Segons el que estableix l'article 141 de l'Estatut de la Universitat d'Alacant i en la base 3 de la normativa de la Universitat d'Alacant per a la regulació dels concursos d'accés als cossos docents universitaris; este Rectorat, d'acord amb l'article 80.S.4.A) de la Llei 6/2018, de 3 de juliol, de pressupostos generals de l'Estat per a l'any 2018, obtinguda la corresponent autorització de la Conselleria d'Innovació, Universitats, Ciència i Societat Digital, i en execució de l'oferta d'ocupació pública per a l'any 2019, aprovada per Acord del Consell de Govern de 28 de març de 2019 (DOGV 10 d'abril), ha resolt convocar a concurs d'accés pel sistema de promoció interna, les places que s'assenyalen en l'annex I d'aquesta resolució, d'acord amb les bases següents.  
  
  
1. Règim jurídic  
Este concurs d'accés es regirà per les bases d'aquesta convocatòria, pel que estableix la Llei orgànica 6/2001, de 21 de desembre, d'universitats, modificada per la Llei orgànica 4/2007, de 12 d'abril; el Reial decret 1313/2007, de 5 d'octubre, pel qual es regula el règim dels concursos d'accés a cossos docents universitaris; l'Estatut de la Universitat d'Alacant, aprovat per Decret 25/2012, de 3 de febrer, del Consell (DOGV 09.02.2012); l'Acord de Consell de Govern de 27 de febrer de 2009, pel qual s'aprova la normativa de la Universitat d'Alacant per a la regulació dels concursos d'accés als cossos docents universitaris; per la Instrucció de Secretaria General i del Vicerectorat d'Ordenació Acadèmica i Professorat per la qual s'estableix l'obligatorietat d'utilitzar mitjans electrònics per a la presentació de sol·licituds, aportació de documentació, pagament de les taxes, les comunicacions, les notificacions i la resta de la tramitació en els processos de selecció de funcionaris dels cossos docents universitaris i de professorat laboral estable i, mentre dure la situació de no presencialitat motivada per la situació, l'evolució i les perspectives de la Covid-19 i així ho establisquen les comissions de selecció, per l'Acord de Consell de Govern de 28 de maig del 2020 pel qual s'aprova la Normativa de la Universitat d'Alacant per a la regulació dels concursos d'accés als cossos docents universitaris en modalitat no presencial (BOUA de 28 de maig del 2020), i altra normativa de general aplicació.  
  
D'acord amb el que preveu l'Acord de Consell de Govern de la Universitat d'Alacant, de 17 de desembre de 2013 pel qual s'aprova el II Pla d'igualtat d'oportunitats entre dones i homes de la Universitat d'Alacant, es fa constar que:  
- Hi ha infrarepresentació de les dones en la categoria de catedràtic o catedràtica d'universitat en l'àrea d'Organització d'Empreses, Literatura espanyola, Química Orgànica i Arquitectura i tecnologia de computadors.  
- No hi ha infrarepresentació de cap dels gèneres en la categoria convocada en la resta de les àrees.  
La Universitat d'Alacant, compromesa amb el principi d'igualtat d'oportunitats entre dones i homes, anima especialment el col·lectiu infrarepresentat en les diferents àrees a concursar a les places d'aquesta convocatòria on hi ha esta infrarepresentació.  
D'acord amb la Resolució de 7 de maig del 2021 (DOGV 12 de maig), a l'efecte del còmput de terminis arreplegats en esta convocatòria, el mes d'agost del 2021 es considerarà inhàbil.  
  
2. Requisits de les candidates o els candidats  
Per a ser admeses o admesos a este concurs d'accés s'hauran de reunir els requisits següents, el compliment dels quals ha d'estar referit a la data d'expiració del termini fixat per a la presentació de sol·licituds i mantenir-se fins al moment de la presa de possessió:  
2.1. Requisits generals:  
2.1.1 Els recollits en l'article 56 del Reial decret legislatiu 5/2015, de 30 d'octubre, pel qual s'aprova el text refós de la Llei de l'estatut bàsic de l'empleat públic:  
a) Nacionalitat. Tenir la nacionalitat espanyola, sense perjudici del que disposa l'article 57 de l'esmentat Reial decret.  
b) Tenir les capacitats i les aptituds físiques i psíquiques necessàries per a l'acompliment de les funcions o tasques corresponents.  
  
c) Tenir complits setze anys d'edat i no excedir de l'edat màxima de jubilació forçosa.  
d) No haver sigut separada o separat, mitjançant expedient disciplinari, del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per a exercir funcions semblants a les que exercien en el cas del personal laboral, en el qual s'haguera produït la separació o inhabilitació. En el cas de ser nacional d'un altre Estat, no trobar-se inhabilitat o en situació equivalent ni haver sigut sotmesa o sotmès a sanció disciplinària o equivalent que impedisca, en el seu Estat, en els mateixos termes, l'accés a l'ocupació pública.  
2.1.2. Les persones aspirants que no siguen de nacionalitat espanyola hauran d'acreditar un coneixement adequat de qualsevol de les llengües oficials de la Comunitat Valenciana per al desenvolupament de les seues funcions.  
2.1.3. Les persones aspirants que sol·liciten plaça en la qual s'establisca un requisit lingüístic, hauran d'acreditar el nivell d'aquest establit per a cada plaça.  
2.1.4. Les persones aspirants hauran de complir el requisit de titulació en aquelles places en què així s'indique.  
2.1.5. Les persones aspirants, si així s'indica en la plaça, hauran de complir el requisit d'habilitació o capacitació quan la possessió d'aquest siga necessària per a la realització de determinades tasques o maneig d'animals amb finalitats d'experimentació, científics i de docència.  
2.2. Requisit específic:  
2.2.1. Estar en possessió de l'acreditació per al cos de catedràtic o catedràtica d'universitat d'acord amb el que estableix el Reial decret 1312/2007, de 5 d'octubre, pel qual s'estableix l'acreditació nacional per a l'accés als cossos docents universitaris, modificat pel Reial decret 415/2015, de 29 de maig.  
2.2.2. Pertànyer al cos de professores o professors titulars d'universitat o a l'escala d'investigadores o investigadors científics d'organismes públics d'investigació. En ambdós casos amb una antiguitat de, almenys, dos anys de servei actiu en el lloc.  
  
3. Presentació telemàtica de sol·licituds  
Les persones que desitgen prendre part en el procés de selecció presentaran, en el termini de vint dies hàbils a partir de l'endemà de la publicació d'aquesta convocatòria en el Boletín Oficial del Estado, la corresponent sol·licitud que haurà de ser emplenada a través de Seu Electrònica (https://seuelectronica.ua.es), Tràmits - Sol·licitud de places de personal docent i investigador o a través de l'adreça següent:  
  
https://cvnet.cpd.ua.es/eadmua/tramites/iniciartramitepublico'pcodigotramite=tram\_contpdilabsol  
En esta mateixa aplicació haurà d'adjuntar-se la documentació que s'indica en la base 3.2. Haurà d'adjuntar-se escanejada en format JPG, PDF, DOCX i DOC. Es recomana una resolució de 200ppp i escaneig en blanc i negre. La grandària màxima de tota la documentació que cal adjuntar no podrà superar els 100 Mb.  
Els mitjans electrònics que s'empraran en la tramitació de les sol·licituds seran els determinats en la Seu Electrònica. En «Instruccions per a emplenar i presentar la sol·licitud E-administració», que es troba disponible en la pàgina web del Servei de Selecció i Formació, Accés PDI pot consultar-se tota la informació relativa al procés de presentació de sol·licituds i la resta de tràmits del procés.  
La Universitat d'Alacant garantirà almenys un punt d'accés general en Registre General, en l'horari d'atenció al públic d'aquest, a través del qual es facilitarà, de manera senzilla, l'accés electrònic a la informació i serveis de la seua competència, presentació de sol·licituds i recursos o l'accés a les notificacions i comunicacions.  
3.1. Taxa per drets de participació:  
D'acord amb l'art. 7 de la Llei 3/2020, de 30 de desembre, de la Generalitat, de mesures fiscals, de gestió administrativa i financera i d'organització de la Generalitat 2021 (DOGV 31.12.2021), que modifica l'art. 14.4-5 del Llei 20/2017, de 28 de desembre, de la Generalitat, de Taxes (DOGV 30.12.2017), l'import de la taxa és de 35 euros.  
Podrà abonar-se directament des de l'aplicació quan es faça la sol·licitud o accedir-hi posteriorment des del seu expedient d'Administració Electrònica.  
Estaran exempts del pagament de la taxa:  
a) Les persones aspirants amb una discapacitat igual o superior al 33 %. Hauran de presentar certificació de la Conselleria corresponent o òrgans competents d'altres administracions públiques, que acredite discapacitat igual o superior al 33 %.  
b) Els membres de famílies nombroses de categoria especial i els membres de famílies monoparentals de categoria especial. (Llei Taxes Generalitat 30.12.17). Els membres de famílies nombroses de categoria general i els membres de famílies monoparentals de categoria general gaudiran d'una bonificació del 50 %. En els dos casos hauran de presentar còpia del títol oficial de família nombrosa o títol oficial de família monoparental.  
c) Les víctimes d'actes de violència sobre la dona que acrediten esta condició mitjançant qualsevol dels mitjans de prova previstos en l'article 9.1 i 9.2 de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana.  
d) Les persones que figuren com a demandants d'ocupació amb una antiguitat, almenys, de 3 mesos anterior a la data de la convocatòria. Per a gaudir de l'exempció seran requisits que no hagueren rebutjat, en el termini de què es tracte, cap oferta d'ocupació adequada ni s'hagueren negat a participar, excepte causa justificada, en accions de promoció, formació o reconversió professionals i que, així mateix, no tinguen rendes superiors, en còmput mensual, al salari mínim interprofessional. L'acreditació relativa a la condició de demandant d'ocupació, amb els requisits previstos en la llei, serà sol·licitada en l'oficina corresponent del Servei Públic d'Ocupació Estatal (SEPE). Pel que fa a l'acreditació de les rendes es farà mitjançant una declaració escrita del sol·licitant. Els dos documents hauran d'adjuntar-se a la sol·licitud.  
Els documents acreditatius d'alguna de les situacions d'exempció de taxes arreplegades en els apartats a) a d) hauran d'adjuntar-se en l'apartat «Justificant exempció de taxes» de l'aplicació informàtica.  
Si el pagament fet no es correspon amb l'import de la taxa, per a esmenar-lo caldrà fer el pagament de la taxa completa i posteriorment sol·licitar la devolució de la quantitat abonada inicialment.  
3.2. Documentació que cal adjuntar en la sol·licitud  
Haurà d'annexar-se en l'apartat «Documents adjunts» de l'aplicació informàtica.  
a) Copia del document nacional d'identitat o en cas de persones estrangeres, del document que n'acredite la identitat, la nacionalitat i la data de naixement.  
b) Copia del document justificatiu de l'acreditació, d'acord amb el que estableix la base 2.2.1.  
c) Full de servicis o document que acredite el compliment del requisit establit en la base 2.2.2. Els qui tinguen la condició de funcionaris de la Universitat d'Alacant estaran exempts de justificar este requisit.  
  
d) Per a l'acreditació del requisit arreplegat en la base 2.1.2, haurà d'aportar còpia del document que acredite un coneixement adequat de qualsevol de les llengües oficials de la Comunitat Valenciana per al desenvolupament de les seues funcions. En defecte d'això, l'acreditació d'aquest coneixement es determinarà per la comissió en el desenvolupament de la prova prevista en la base 8.3.  
e) Les persones que sol·liciten plaça en la qual s'establisca un requisit específic de titulació, hauran de presentar la documentació acreditativa de complir este requisit.  
f) Les persones que sol·liciten plaça en la qual s'establisca com a requisit específic un perfil lingüístic, hauran d'aportar còpia del document que acredite el nivell de coneixement de la llengua corresponent. Per a les places en les quals s'establisca l'ensenyament en llengua valenciana, s'aportara còpia del certificat de Capacitació Docent en Valencià de la Conselleria amb competències en matèria d'Educació; certificat de Nivell C1, Nivell Mitjà o l'equivalent homologat dels cursos de valencià de la Universitat d'Alacant, o document equivalent expedit per qualsevol altra de les universitats de l'àmbit lingüístic català, certificat de Grau Mitjà de la Junta Qualificadora de Coneixements de Valencià, o document equivalent expedit per la Generalitat de Catalunya o pel Govern de les Illes Balears.  
Per a les places en què s'establisca com a requisit lingüístic el coneixement d'una determinada llengua estrangera, hauran d'aportar còpia del document que acredite el nivell del Marc Europeu Comú de Referència (MECR) establit per a cada plaça, segons la taula d'equivalències de certificats de llengües estrangeres de la Universitat d'Alacant que es pot consultar en la pàgina web del Servei de Selecció i Formació en l'adreça següent: https://s.ua.es/B~Nw  
En el cas de cursos fets pel Centre Superior d'Idiomes de la Universitat d'Alacant s'haurà d'acreditar l'equivalència d'aquests amb el nivell del MECR. Per a això, caldrà adjuntar còpia del títol amb el revers d'aquest on conste esta circumstància o el certificat electrònic disponible en UACloud/eAdministración /Tràmits laborals/Certificat de Formació, on s'especifica esta equivalència.  
  
Les persones que hagen cursat estudis que tinguen com a llengua vehicular principal de la docència la requerida per a l'accés a la plaça, podran certificar el nivell d'idioma requerit segons s'estableix en la taula d'equivalències indicada més amunt.  
Es podrà sol·licitar a la persona interessada la traducció del títol en els casos en què a causa de l'idioma siga necessari, com també un informe de l'organisme competent que acredite la llengua vehicular d'aquest, sempre que de la documentació presentada no es desprenga esta circumstància.  
g) Les persones que sol·liciten plaça en la qual s'establisca requisit específic d'habilitació o capacitació, hauran d'aportar còpia del document que acredite este requisit  
  
4. Protecció de dades personals  
Les dades de caràcter personal que consten en la sol·licitud seran tractades per la Universitat d'Alacant, en la condició de responsable i incorporades a l'activitat de tractament «109 €Convocatòries de concurs per a la provisió de places de cossos docents universitaris». La finalitat d'aquest tractament de dades personals serà la gestió i la resolució de la convocatòria. La legitimació d'aquest tractament es basa en el compliment d'una missió d'interès públic i en el consentiment de la persona interessada. En el marc dels tractaments esmentats, les vostres dades no seran cedides a tercers excepte obligació legal.  
Podeu exercir els vostres drets d'accés, rectificació, supressió i portabilitat de les dades, de limitació i oposició al tractament d'aquestes, com també a no ser objecte de decisions basades únicament en el tractament automatitzat de les vostres dades, quan procedisquen, davant de la Gerència de la Universitat en el Registre General de la Universitat d'Alacant, o bé a través de la Seu Electrònica (https://seuelectronica.ua.es). Podeu consultar la informació addicional i detallada sobre Protecció de dades, els vostres drets i la Política de Privacitat de la Universitat d'Alacant en l'enllaç següent: https://seuelectronica.ua.es/va/privadesa.html. I la informació ampliada d'aquesta activitat de tractament en el següent enllaç: https://web.ua.es/privacidad/informacionampliada0109.pdf.  
  
5. Informació i notificacions del procediment  
5.1. D'acord amb el que preveu l'art. 45.1.b) de la Llei 39/2015, d'1 d'octubre, les publicacions detallades en les bases següents, i també la informació d'altres actes que d'aquesta se'n deriven que requerisquen publicació, inclosos els recursos en via administrativa; substituiran la notificació personal a les persones interessades i produiran els mateixos efectes.  
Les publicacions es faran en Seu Electrònica en «Altres documents generals» de l'expedient de la persona aspirant associada a esta convocatòria i, si són de manera presencial, les actuacions arreplegades en les bases 8 i 9.1, seran publicades, a més, en el tauler d'anuncis dels locals on s'haja constituït la comissió i es desenvolupen les actuacions d'aquesta. Així mateix, podran consultar-se, a títol informatiu, en la pàgina web de la Universitat d'Alacant, en el Servei de Selecció i Formació, l'adreça del qual és https://ssyf.ua.es/va/accesopdi/funcionaris/convocatories-professorat-funcionari-concurs-d-acces-promocio-interna.html  
5.2. En el cas d'haver de fer alguna notificació individual es farà a través del sistema de notificació electrònica de la UA.  
  
6. Relació de persones admeses i excloses  
6.1. Finalitzat el termini de presentació de sol·licituds, la rectora de la Universitat d'Alacant, dictarà resolució que es publicarà segons s'arreplega en la base 5.1, en la qual constarà la relació provisional de persones admeses i excloses, i s'indicarà, en este cas. les causes d'exclusió.  
  
Contra esta resolució les persones interessades podran presentar reclamació o esmena en el termini de cinc dies hàbils, comptadors des del següent de la publicació, que tramitaran accedint al seu expedient electrònic.  
6.2. Finalitzat este termini, es publicarà en el mateix lloc resolució en la qual, a més de declarar aprovada la relació definitiva de persones admeses i excloses, s'arreplegarà la data, l'hora i el lloc (físic o virtual, segons el desenvolupament del concurs siga presencial o no presencial) de l'acte de presentació referit en la base 8. La convocatòria per a l'acte de presentació haurà d'indicar, si escau, si el desenvolupament del concurs s'ha establit en forma no presencial, el mitjà en què podran seguir-se de forma no presencial les sessions públiques i la manera en el qual les persones aspirants han de fer arribar la documentació referida en la base 8 als membres de la comissió.  
Contra la resolució, que posa fi a la via administrativa, es podrà interposar recurs de reposició en el termini d'un mes o, directament, recurs contenciós administratiu en el termini de dos mesos, comptadors des de l'endemà de la publicació d'aquesta resolució, d'acord amb l'art. 46 de la Llei 29/1998, de 13 de juliol, reguladora de la jurisdicció contenciosa administrativa.  
6.3. No hi haurà cap devolució dels drets d'admissió a proves en els supòsits d'exclusió per causa imputable a la persona interessada.  
  
  
7. Comissions del concurs d'accés  
7.1. La composició de la comissió Jutjadora corresponent a cada concurs, nomenada per resolució de la Universitat d'Alacant de 31 de maig de 2021, figura en l'annex III d'aquesta convocatòria.  
7.2. Els currículums dels membres titulars es publicaran en la pàgina web del Servei de Selecció i Formació.  
7.3. Les comissions jutjadores hauran de constituir-se en el termini màxim de 3 mesos comptadors des de l'endemà de la publicació de la convocatòria del concurs d'accés i hauran d'ajustar-se en el seu funcionament al que estableix la base 6 i següents de la Normativa de desenvolupament d'aquesta universitat.  
  
8. Desenvolupament del concurs  
8.1. Acte de Constitució. Es podrà fer de manera presencial o no presencial i la comissió fixarà els criteris específics de valoració, que hauran d'ajustar-se als criteris bàsics establits en l'art. 142.2 de l'Estatut de la Universitat d'Alacant i als criteris generals recollits en la base 7 de la Normativa de desenvolupament d'aquesta universitat. Es publicaran amb antelació a l'acte de presentació en Seu electrònica i, si la constitució ha sigut de manera presencial, en el tauler d'anuncis dels locals on s'haja constituït i en desenvolupe les actuacions la comissió.  
  
8.2. Presentació. Amb caràcter previ a l'acte de presentació, d'acord amb el que indica la resolució per la qual es publica la convocatòria a este acte, el personal aspirant adjuntarà a través de Seu Electrònica, accedint al seu expedient, en qualsevol dels formats JPG, PDF, DOC o DOCX, la documentació següent:  
· Còpia digital del curriculum vitae, d'acord amb el model que s'inclou en la convocatòria (annex II) o al curriculum vitae normalitzat (CVN).  
· Còpia digital de la documentació que hi acredite fefaentment els mèrits al·legats. Només seran valorats els mèrits complits en la data en què finalitza el termini de presentació de sol·licituds.  
· Còpia digital del projecte docent i investigador.  
En l'acte de presentació, que serà públic, la presidència de la comissió accedirà a la documentació que ha sigut prèviament aportada de manera telemàtica.  
Si este acte es fa de manera presencial, el personal aspirant lliurarà també el seu historial acadèmic, docent i investigador per quintuplicat, juntament amb un exemplar de les publicacions i documents acreditatius dels mèrits adduïts i, també per quintuplicat, el projecte docent i investigador. El currículum haurà d'ajustar-se al model que figura en l'annex II d'aquesta convocatòria o al curriculum vitae normalitzat (CVN).  
La Universitat podrà requerir en qualsevol moment els originals dels documents acreditatius del compliment dels requisits ja presentats o dels mèrits al·legats en el currículum.  
En este mateix acte, la comissió establirà:  
a) l'ordre d'actuació de les persones aspirants en les proves mitjançant sorteig públic;  
b) el calendari de les proves, que tindrà lloc en el termini màxim de quinze dies naturals comptadors des de l'endemà de l'acte de presentació.  
c) el termini fixat perquè qualsevol concursant puga examinar la documentació lliurada per la resta de concursants.  
Així mateix, es comunicaran a les persones candidates totes les instruccions que siguen necessàries sobre la celebració de les proves.  
Després de l'acte de presentació, la comissió farà públics en Seu Electrònica i en el tauler d'anuncis dels locals on desenvolupe les actuacions, si ha sigut de manera presencial, els acords adoptats en esta sessió.  
En el cas que en la plaça hi haja un única persona aspirant admesa, la prova podrà començar a continuació de l'acte de presentació.  
8.3. Prova.  
Totes les proves es faran en sessió pública i tindran caràcter obligatori.  
Quan la plaça convocada tinga un perfil lingüístic, el desenvolupament de la prova podrà fer-se d'acord amb este.  
El desenvolupament de les proves podrà fer-se en forma no presencial tant dels integrants de la comissió de Selecció com de les persones aspirants. En este cas, el desenvolupament del procés es farà mitjançant una videoconferència grupal en la qual tots els assistents puguen interactuar, i es garantirà que tant les exposicions orals de totes les persones aspirants, com les preguntes, aclariments i debat que sol·licite la comissió s'hi puguen fer.  
Els concursos d'accés a places de catedràtic i catedràtica d'universitat constaran d'una prova dividida en dues parts. La primera comprendrà l'exposició oral dels seus mèrits i historial acadèmic, docent i investigador, així com de les directrius fonamentals del seu projecte docent. La segona part consistirà en l'exposició oral d'un projecte d'investigació. Per al desenvolupament de cadascuna de les parts les o els candidats disposaran d'un temps màxim de seixanta minuts. Seguidament, la comissió podrà realitzar preguntes, sol·licitar aclariments i debatre amb la o el concursant tots aquells aspectes que estime rellevants durant un temps màxim de dues hores.  
Finalitzada la prova, la comissió o cada integrant, emetrà una valoració raonada sobre cada concursant, ajustada a cadascun dels criteris generals i específics de valoració prèviament establits, en la qual es valorarà l'historial acadèmic, docent i investigador, el projecte docent i investigador, així com les capacitats per a l'exposició i debat davant la comissió demostrades en la prova. A la vista dels informes, la comissió efectuarà una proposta motivada de provisió, que haurà de ser aprovada per, almenys, tres vots a favor.  
  
9. Proposta de provisió i reclamacions  
9.1. La comissió elevarà a la rectora, motivadament i amb caràcter vinculant, la proposta de provisió de la plaça, que haurà d'incloure l'avaluació de cada concursant desglossada per cadascun dels aspectes avaluats. Esta proposta serà publicada en Seu Electrònica i en la pàgina web del Servei de Selecció i Formació.  
9.2. El procés podrà concloure amb la proposta de la comissió de no proveir la plaça convocada.  
9.3. El temps transcorregut entre la publicació de la convocatòria de concurs d'accés i la resolució d'aquest no podrà excedir de sis mesos.  
  
9.4. Contra les propostes de les comissions dels concursos d'accés es podrà presentar reclamació davant de la rectora en el termini màxim de deu dies hàbils, comptadors des de l'endemà de la publicació.  
9.5. Les persones candidates proposades per a cada plaça, en el termini màxim de deu dies hàbils comptadors des del següent de la publicació de la proposta de provisió, hauran d'acreditar el compliment dels requisits establits en la convocatòria mitjançant la presentació de la documentació següent, accedint al seu expedient electrònic:  
- Declaració jurada de no haver sigut separada o separat de l'Administració de l'Estat, Institucional o Local, ni de les administracions de les comunitats autònomes, en virtut d'expedient disciplinari, i no trobar-se en situació d'inhabilitació per a l'exercici de la funció pública. Les persones aspirants que no tinguen la nacionalitat espanyola hauran de presentar declaració jurada o promesa de no estar sotmeses a sanció disciplinària o condemna penal que impedisca en el seu Estat l'accés a la funció pública.  
  
10. Nomenament i presa de possessió.  
10.1. Una vegada fet el tràmit anterior, la rectora farà el nomenament de la persona o persones proposades, que serà publicat en el Boletín Oficial del Estado i en el Diari Oficial de la Generalitat Valenciana i comunicat als registres oportuns i a la Secretaria General del Consell de Coordinació Universitària, especificant la denominació de la plaça, el cos i l'àrea de coneixement.  
10.2. Presa de possessió. En el termini màxim vint dies, comptadors des de l'endemà de la publicació del nomenament en el BOE, la persona candidata proposada n'haurà de prendre possessió. La Unitat de Gestió de Personal Docent i Investigador li requerirà la documentació necessària per a la seua formalització, que presentarà mitjançant instància genèrica a través del Registre Electrònic de la Universitat d'Alacant (disponible en la Seu Electrònica de la Universitat d'Alacant), o a través d'UAcloud -eadministración-tràmits-instància genèrica.  
10.3. L'exercici de les places convocades quedarà sotmès a la Llei 53/1984, de 26 de desembre, i a les normes de desenvolupament, en matèria d'incompatibilitats.  
  
11. Norma final  
Contra la convocatòria, les bases d'aquesta i tots els actes administratius que se'n deriven, que esgoten la via administrativa, pot interposar-se recurs contenciós administratiu davant del jutjat contenciós administratiu d'Alacant que resulte competent, en el termini de dos mesos comptadors a partir de l'endemà de publicar-se, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta, davant de la rectora, d'acord amb el que disposen els articles 123 i 124 de la Llei 39/2015.  
  
  
Alacant, 31 de maig de 2021.- La rectora, p. d. (RR 22.12.2020), el vicerector d'Ordenació Acadèmica i Professorat: Luis Alfonso Martínez Giner.  
  
  
ANNEX I  
  
Nombre de plaça: DF02956  
Cos a què pertany la plaça: Catedràtic/a d'universitat  
Àrea de coneixement: Organització d'empreses  
Departament: Organització d'Empreses  
Activitat docent: la corresponent a l'àrea de coneixement  
  
Nombre de plaça: DF02957  
Cos a què pertany la plaça: Catedràtic/a d'universitat  
Àrea de coneixement: Organització d'empreses  
Departament: Organització d'Empreses  
Activitat docent: la corresponent a l'àrea de coneixement  
  
Nombre de plaça: DF02958  
Cos a què pertany la plaça: Catedràtic/a d'universitat  
Àrea de coneixement: Educació Física i Esportiva  
Departament: Didàctica General i Didàctiques Específiques  
Activitat docent: la corresponent a l'àrea de coneixement  
Perfil investigador: anàlisi del rendiment dels esports olímpics: vòley platja  
  
  
Nombre de plaça: DF02959  
Cos a què pertany la plaça: Catedràtic/a d'universitat  
Àrea de coneixement: Educació Física i Esportiva  
Departament: Didàctica General i Didàctiques Específiques  
Activitat docent: la corresponent a l'àrea de coneixement  
Perfil investigador: Tecnologia audiovisual, instrumentació i validació aplicats a l'anàlisi del rendiment esportiu  
Requisit lingüístic: coneixement de valencià i anglés a nivell C1  
  
Nombre de plaça: DF00058  
Cos a què pertany la plaça: Catedràtic/a d'universitat  
Àrea de coneixement: Literatura Espanyola  
Departament: Filologia Espanyola, Lingüística General i Teoria de la Literatura  
Activitat docent: la corresponent a l'àrea de coneixement  
Perfil investigador: Literatura hispanoamericana  
Requisit lingüístic: coneixement de valencià a nivell C1  
  
Nombre de plaça: DF00067  
Cos a què pertany la plaça: Catedràtic/a d'universitat  
Àrea de coneixement: Física de la Matèria Condensada  
Departament: Física Aplicada  
Activitat docent: la corresponent a l'àrea de coneixement  
Perfil investigador: experimentació en electrònica atòmica i molecular i física de baixes temperatures  
  
Nombre de plaça: DF00030  
Cos a què pertany la plaça: Catedràtic/a d'universitat  
Àrea de coneixement: Química Orgànica  
Departament: Química Orgànica  
Activitat docent: la corresponent a l'àrea de coneixement  
Perfil investigador: Química Orgànica  
  
Nombre de plaça: DF02019  
Cos a què pertany la plaça: Catedràtic/a d'universitat  
Àrea de coneixement: Construccions Arquitectòniques  
Departament: Construccions Arquitectòniques  
Activitat docent: la corresponent a l'àrea de coneixement  
Perfil investigador: condicionament d'edificis mitjançant trames de tub capil·lar: eficiència energètica, confort tèrmic i impactes ambientals  
  
  
Nombre de plaça: DF02961  
Cos a què pertany la plaça: Catedràtic/a d'universitat  
Àrea de coneixement: Arquitectura i Tecnologia de Computadors  
Departament: Tecnologia Informàtica i Computació  
Activitat docent: la corresponent a l'àrea de coneixement  
Perfil investigador: Arquitectures per emmagatzematge, administració i tractament d'informació massiva, distribuïda i heterogènia  
Requisit lingüístic: coneixement d'anglés a nivell C2  
  
Nombre de plaça: DF02962  
Cos a què pertany la plaça: Catedràtic/a d'universitat  
Àrea de coneixement: Geodinámica Interna  
Departament: Ciències de la Terra i Del Medi ambient  
Activitat docent: la corresponent a l'àrea de coneixement  
Perfil investigador: Tectònica Sinsedimentària Cenozoica  
  
Nombre de plaça: DF02963  
Cos a què pertany la plaça: Catedràtic/a d'universitat  
Àrea de coneixement: Treball Social i Serveis Socials  
Departament: Treball Social i Serveis Socials  
Activitat docent: la corresponent a l'àrea de coneixement  
Perfil investigador: Models quantitatius per a l'anàlisi de la influència dels treballadors i treballadores socials en el disseny i avaluació de polítiques socials  
  
Nombre de plaça: DF02964  
Cos a què pertany la plaça: Catedràtic/a d'universitat  
Àrea de coneixement: Microbiologia  
Departament: Fisiologia, Genètica i Microbiologia  
Activitat docent: la corresponent a l'àrea de coneixement  
Perfil investigador: sistemes CRISPR  
  
Nombre de plaça: DF02965  
Cos a què pertany la plaça: Catedràtic/a d'universitat  
Àrea de coneixement: Comunicació Audiovisual i Publicitat  
Departament: Comunicació i Psicologia Social  
Activitat docent: la corresponent a l'àrea de coneixement  
Perfil investigador: Semiòtica dels discursos mediàtics, narratives transmèdia en la ficció i narratives de la desinformació  
  
  
  
ANNEX III  
  
Núm. de plaça: DF02956  
Categoria de la plaça: Catedràtic/a d'universitat  
Àrea de coneixement: Organització d'empreses  
  
Comissió titular  
President: Bartolomé Marco Lájara, catedràtic d'universitat de la Universitat d'Alacant  
Secretària: María del Val Segarra Oña, catedràtica d'universitat de la Universitat Politècnica de València  
Vocal: María de los Ángeles Montoro Sánchez, catedràtica d'universitat de la Universitat Complutense de Madrid  
Vocal: Gregorio Sánchez Marín, catedràtic d'universitat de la Universitat d'Alcalà  
Vocal: José Francisco Molina Azorín, catedràtic d'universitat de la Universitat d'Alacant  
  
Comissió suplent  
President: Juan José Tarí Guilló, catedràtic d'universitat de la Universitat d'Alacant  
Secretària: Antonia Mercedes García Cabrera, catedràtica d'universitat de la Universidad Las Palmas de Gran Canaria  
Vocal: Raquel Sanz Valle, catedràtica d'universitat de la Universitat de Múrcia  
Vocal: Pedro Manuel García Villaverde, catedràtic d'universitat de la Universitat de Castella-La Manxa  
Vocal: Jorge Pereira Moliner, catedràtic d'universitat de la Universitat d'Alacant  
  
  
Núm. de plaça: DF02957  
Categoria de la plaça: Catedràtic/a d'universitat  
Àrea de coneixement: Organització d'empreses  
  
Comissió titular  
President: Bartolomé Marco Lájara, catedràtic d'universitat de la Universitat d'Alacant  
Secretària: María Mercedes Úbeda García, catedràtica d'universitat de la Universitat d'Alacant  
Vocal: Pedro Manuel García Villaverde, catedràtic d'universitat de la Universitat de Castella-La Manxa  
Vocal: José Francisco Molina Azorín, catedràtic d'universitat de la Universitat d'Alacant  
Vocal: María José Ruiz Ortega, catedràtica d'universitat de la Universitat de Castella-La Manxa  
  
Comissió suplent  
President: Juan Llopis Taverner, catedràtic d'universitat de la Universitat d'Alacant  
Secretària: María Reyes González Ramírez, catedràtica d'universitat de la Universitat d'Alacant  
Vocal: Francisco José Sáez Martínez, catedràtic d'universitat de la Universitat de Castella-La Manxa  
Vocal: Jorge Pereira Moliner, catedràtic d'universitat de la Universitat d'Alacant  
Vocal: María de los Ángeles Montoro Sánchez, catedràtica d'universitat de la Universitat Complutense de Madrid  
  
  
Núm. de plaça: DF02958  
Categoria de la plaça: Catedràtic/a d'universitat  
Àrea de coneixement: Educació Física i Esportiva  
  
Comissió titular  
President: Francisco Javier Rojas Ruiz, catedràtic d'universitat de la Universidad de Granada  
Secretària: María del Mar Cepero González, catedràtica d'universitat de la Universidad de Granada  
Vocal: María Luisa Zagalaz Sánchez, catedràtica d'universitat de la Universitat de Jaen  
Vocal: José Luis Chinchilla Minguet, catedràtic d'universitat de la Universitat de Màlaga  
Vocal: María Perla Moreno Arroyo, catedràtica d'universitat de la Universitat de Granada  
  
Comissió suplent  
President: Aurelio Ureña Espá, catedràtic d'universitat de la Universidad de Granada  
Secretària: Leonor Gallardo Guerrero, catedràtica d'universitat de la Universidad de Castilla-La Mancha  
Vocal: Juan García López, catedràtic d'universitat de la Universitat de Lleó  
Vocal: Arturo Díaz Suárez, catedràtic d'universitat de la Universitat de Múrcia  
Vocal: Carmen Peiró Velert, catedràtica d'universitat de la Universitat de València  
  
  
Núm. de plaça: DF02959  
Categoria de la plaça: Catedràtic/a d'universitat  
Àrea de coneixement: Educació Física i Esportiva  
  
Comissió titular  
President: Tomás Sola Martínez, catedràtic d'universitat de la Universidad de Granada  
Secretària: Margarita Rosa Pino Juste, catedràtica d'universitat de la Universidad de Vigo  
Vocal: Sergio Ibáñez Godoy, catedràtic d'universitat de la Universitat d'Extremadura  
Vocal: Paz Prendes Espinosa, catedràtica d'universitat de la Universitat de Múrcia  
Vocal: José Javier López Monfort, catedràtic d'universitat de la Universitat Politècnica de València  
  
Comissió suplent  
President: Manuel Castillo Garzón, catedràtic d'universitat de la Universidad de Granada  
Secretària: Mercedes González Sanmamed, catedràtica d'universitat de la Universidad de A Coruña  
Vocal: Leonor Gallardo Guerrero, catedràtica d'universitat de la Universitat de Castella-La Manxa  
Vocal: María Marcela González Gross, catedràtica d'universitat de la Universitat Politècnica de Madrid  
Vocal: Juan Manuel López Sánchez, catedràtic d'universitat de la Universitat d'Alacant  
  
  
Núm. de plaça: DF00058  
Categoria de la plaça: Catedràtic/a d'universitat  
Àrea de coneixement: Literatura Espanyola  
  
Comissió titular  
Presidenta: Trinidad Barrera López, catedràtica d'universitat de la Universidad de Sevilla  
Secretària: Carmen Alemany Bay, catedràtica d'universitat de la Universitat d'Alacant  
Vocal: Vicente Cervera Salinas, catedràtic d'universitat de la Universitat de Múrcia  
Vocal: Ángel Esteban del Campo, catedràtic d'universitat de la Universitat de Granada  
Vocal: José Manuel Camacho Delgado, catedràtic d'universitat de la Universitat de Sevilla  
  
Comissió suplent  
Presidenta: Selena Miralles Martín, catedràtica d'universitat de la Universidad Autónoma de Madrid  
Secretària: Francisca Noguerol Jiménez, catedràtica d'universitat de la Universidad de Salamanca  
Vocal: Joaquín Roses Lozano, catedràtic d'universitat de la Universitat de Còrdova  
Vocal: Matías Barchino Pérez, catedràtic d'universitat de la Universitat de Castella-La Manxa  
Vocal: Alicia Llarena González, catedràtica d'universitat de la Universitat de Les Palmes de Gran Canaria  
  
  
Núm. de plaça: DF00067  
Categoria de la plaça: Catedràtic/a d'universitat  
Àrea de coneixement: Física de la Matèria Condensada  
  
Comissió titular  
President: Jaime Ferrer Rodríguez, catedràtic d'universitat de la Universidad de Oviedo  
Secretària: María Ángeles Díaz García, catedràtica d'universitat de la Universitat d'Alacant  
Vocal: Rubén Pérez Pérez, catedràtic d'universitat de la Universitat Autònoma de Madrid  
Vocal: Gabino Rubio Bollinger, catedràtic d'universitat de la Universitat Autònoma de Madrid  
Vocal: María Varela del Arco, catedràtica d'universitat de la Universitat Complutense de Madrid  
  
Comissió suplent  
President: Jacobo Santamaría Sánchez-Barriga, catedràtic d'universitat de la Universidad Complutense de Madrid  
Secretària: María José Caturla Terol, Catédrática de Universidad de la Universitat d'Alacant  
Vocal: Juan José Palacios Burgos, catedràtic d'universitat de la Universitat Autònoma de Madrid  
Vocal: Juan Francisco Sánchez Royo, catedràtic d'universitat de la Universitat de València  
Vocal: Ana Cros Stötter, catedràtica d'universitat de la Universitat de València  
  
  
Núm. de plaça: DF00030  
Categoria de la plaça: Catedràtic/a d'universitat  
Àrea de coneixement: Química Orgànica  
  
Comissió titular  
President: Rafael José Chinchilla Cruz, catedràtic d'universitat de la Universitat d'Alacant  
Secretària: Gabriela Guillena Townley, catedràtica d'universitat de la Universitat d'Alacant  
Vocal: Juan Ramón Granja Guillán, catedràtic d'universitat de la Universitat de Santiago de Compostela  
Vocal: Ana María Estévez Braun, catedràtica d'universitat de la Universitat de La Laguna  
Vocal: Diego Antonio Alonso Velasco, catedràtic d'universitat de la Universitat d'Alacant  
  
Comissió suplent  
President: Diego José Ramón Dangla, catedràtic d'universitat de la Universitat d'Alacant  
Secretària: María Cecilia Gómez Lucas, catedràtica d'universitat de la Universitat d'Alacant  
Vocal: José Luis Vicario Hernando, catedràtic d'universitat de la Universitat del País Basc  
Vocal: Montserrat Diéguez Fernández, catedràtica d'universitat de la Universitat Rovira i Virgili  
Vocal: David Guijarro Espí, catedràtic d'universitat de la Universitat d'Alacant  
  
  
Núm. de plaça: DF02019  
Categoria de la plaça: Catedràtic/a d'universitat  
Àrea de coneixement: Construccions Arquitectòniques  
  
Comissió titular  
President: Salvador Ivorra Chorro, catedràtic d'universitat de la Universitat d'Alacant  
Secretari: Rufino Javier Hernández Minguillón, catedràtic d'universitat de la Universidad del País Vasco  
Vocal: Juan José Sendra Salas, catedràtic d'universitat de la Universitat de Sevilla  
Vocal: Javier Neila González, catedràtic d'universitat de la Universitat Politècnica de Madrid  
Vocal: Carmen Galán Marín, catedràtica d'universitat de la Universitat de Sevilla  
  
Comissió suplent  
President: Joaquín Melgarejo Moreno, catedràtic d'universitat de la Universitat d'Alacant  
Secretari: Pablo Martí Ciriquián, catedràtic d'universitat de la Universitat d'Alacant  
Vocal: José Manuel Cejudo López, catedràtic d'universitat de la Universitat de Màlaga  
Vocal: Manuel Octavio Valcuende Payá, catedràtic d'universitat de la Universitat Politècnica de València  
Vocal: Yolanda Villacampa Esteve, catedràtica d'universitat de la Universitat d'Alacant  
  
  
Núm. de plaça: DF02961  
Categoria de la plaça: Catedràtic/a d'universitat  
Àrea de coneixement: Arquitectura i Tecnologia de Computadors  
  
Comissió titular  
President: Juan Manuel García Chamizo, catedràtic d'universitat de la Universitat d'Alacant  
Secretari: Antonio Manuel Jimeno Morenilla, catedràtic d'universitat de la Universitat d'Alacant  
Vocal: María Luisa Micó Andrés, catedràtica d'universitat de la Universitat d'Alacant  
Vocal: Héctor Pomares Cintas, catedràtic d'universitat de la Universitat de Granada  
Vocal: José Bravo Rodríguez, catedràtic d'universitat de la Universitat de Castella-La Manxa  
  
Comissió suplent  
President: Sergio Cuenca Asensi, catedràtic d'universitat de la Universitat d'Alacant  
Secretari: Antonio Ferrández Rodríguez, catedràtic d'universitat de la Universitat d'Alacant  
Vocal: María Violeta Migallón Gomis, catedràtica d'universitat de la Universitat d'Alacant  
Vocal: Manuel José Pérez Malumbres, catedràtic d'universitat de la Universitat Miguel Hernàndez  
Vocal: José Ambrosio Toval Álvarez, catedràtic d'universitat de la Universitat de Múrcia  
  
  
Núm. de plaça: DF02962  
Categoria de la plaça: Catedràtic/a d'universitat  
Àrea de coneixement: Geodinámica Interna  
  
Comissió titular  
President: Jesús M. Soria Mingorance, catedràtic d'universitat de la Universitat d'Alacant  
Secretari: Pedro Alfaro García, catedràtic d'universitat de la Universitat d'Alacant  
Vocal: Julia Ana María Cuevas Urionabarrenechea, catedràtica d'universitat de la Universitat del País Basc  
Vocal: Jesús Galindo Zaldívar, catedràtic d'universitat de la Universitat de Granada  
Vocal: María Luisa Calvache Quesada, catedràtica d'universitat de la Universitat de Granada  
  
Comissió suplent  
President: Luis Eguiluz Alarcón, catedràtic d'universitat de la Universidad del País Vasco  
Secretària: Eulália Masana Closa, catedràtica d'universitat de la Universidad de Barcelona  
Vocal: María Luisa Arboleya Cimadevilla, catedràtica d'universitat de la Universitat Autònoma de Barcelona  
Vocal: Carlos Fernández Rodríguez, catedràtic d'universitat de la Universitat Complutense de Madrid  
Vocal: Ana Crespo Blanc, catedràtica d'universitat de la Universitat de Granada  
  
  
Núm. de plaça: DF02963  
Categoria de la plaça: Catedràtic/a d'universitat  
Àrea de coneixement: Treball Social i Serveis Socials  
  
Comissió titular  
President: Antonio López Peláez, catedràtic d'universitat de la E.B.C.P.  
Secretària: María del Carmen Vives Cases, catedràtica d'universitat de la Universitat d'Alacant  
Vocal: Andrés Arias Astray, catedràtic d'universitat de la Universitat Complutense de Madrid  
Vocal: Yolanda María de la Fuente Robles, catedràtica d'universitat de la Universitat de Jaen  
Vocal: Cristóbal Torres Albero, catedràtic d'universitat de la Universitat Autònoma de Madrid  
  
Comissió suplent  
President: Joan Lacomba Vázquez, catedràtic d'universitat de la Universitat de València  
Secretària: Rosario I. Ferrer Cascales, catedràtica d'universitat de la Universitat d'Alacant  
Vocal: Eloísa Nos Aldas, catedràtica d'universitat de la Universitat Jaume I de Castelló  
Vocal: Luis Enrique Alonso Benito, catedràtic d'universitat de la Universitat Autònoma de Madrid  
Vocal: Marta Martín Llaguno, catedràtica d'universitat de la Universitat d'Alacant  
  
  
Núm. de plaça: DF02964  
Categoria de la plaça: Catedràtic/a d'universitat  
Àrea de coneixement: Microbiologia  
  
Comissió titular  
President: Francisco Eduardo Rodríguez Valera, catedràtic d'universitat de la Universidad Miguel Hernández  
Secretària: Josefa Antón Botella, catedràtica d'universitat de la Universitat d'Alacant  
Vocal: Antonio Juárez Giménez, catedràtic d'universitat de la Universitat de Barcelona  
Vocal: María Molina Martín, catedràtica d'universitat de la Universitat Complutense de Madrid  
Vocal: Antonio Sánchez Amat, catedràtic d'universitat de la Universitat de Múrcia  
  
Comissió suplent  
President: Antonio Ventosa Ucero, catedràtic d'universitat de la Universidad de Sevilla  
Secretari: Bruno González Zhorn, catedràtic d'universitat de la Universidad Complutense de Madrid  
Vocal: M.ª José Bonete Pérez, catedràtica d'universitat de la Universitat d'Alacant  
Vocal: Asunción Contreras de Vera, catedràtica d'universitat de la Universitat d'Alacant  
Vocal: Rosa Aznar Novella, catedràtica d'universitat de la Universitat de València  
  
  
Núm. de plaça: DF02965  
Categoria de la plaça: Catedràtic/a d'universitat  
Àrea de coneixement: Comunicació Audiovisual i Publicitat  
  
Comissió titular  
President: Javier Marzal-Felici, catedràtic d'universitat de la Universitat Jaume I de Castelló  
Secretària: Victoria Tur Viñes, catedràtica d'universitat de la Universitat d'Alacant  
Vocal: Elena Olabarri Fernández, catedràtica d'universitat de la Universitat del País Basc  
Vocal: Carmen Arocena Badillos, catedràtica d'universitat de la Universitat del País Basc  
Vocal: Juan Miguel Aguado Terrón, catedràtic d'universitat de la Universitat de Múrcia  
  
Comissió suplent  
President: Miguel de Aguilera Moyano, catedràtic d'universitat de la Universidad de Málaga  
Secretària: Carmen Marta Lazo, catedràtica d'universitat de la Universidad de Zaragoza  
Vocal: Carmen Caffarel Serra, catedràtica d'universitat de la Universitat Rei Joan Carles  
Vocal: José Alberto García Avilés, catedràtic d'universitat de la Universitat Miguel Hernàndez  
Vocal: Imanol Zumalde Arregi, catedràtic d'universitat de la Universitat del País Basc